Tradicion oral

Tradicion oral o cultura oral ta un forma di transmiti conocemento di historia, literatura of ley di un generacion pa otro, mediante bos. E transmision ta uza palabra o cantica popular; esaki por inclui genealogia, contamento di storianan folklorico, cuentanan de hada, mito y leyenda, cantamento di balada, prosa o poesia. Di e forma aki un comunidad, den cual no tin escritura of hopi hende ta analfabeto, por transmiti herencia cultural inmaterial.

Religionnan manera Budismo, Hinduismo y Catolicismo, por ehemplo, a uza un tradicion oral, paralelo na un sistema di skirbimento, pa transmiti nan scritura canonico, ritual, himno y mitologia di un generacion pa e siguiente.Michael Witzel, "Vedas and Upaniṣads", den Flood, Gavin, ed. (2003), The Blackwell Companion to Hinduism, Blackwell Publishing Ltd., ISBN 1-4051-3251-5, pag. 68-71 Comunidadnan den Africa Subsahara a wordo denomina "civilisacionnan oral", den contraste cu "civilisacionnan alfabetisa", pa motibo di e enfasis cu ta wordo poni riba tradicion oral y e luga importante cu e ta ocupa den nan cultura.

Tradicion oral ta informacion, memoria, y conocemento comparti pa un grupo di hende, durante hopi generacion; e no ta mescos cu testimonio, ya cu den e casonan ey e informacion di e fuente no a ser hereda of ricibi oralmente.  Den un sentido general, "tradicion oral" ta referi na e recuerdo y transmision di un conocemento cultural specifico, preserva textualmente pa medio di expresion vocal. Oral tradition, Encyclopædia Britannica (2016) Como disciplina academico, tradicion oral ta referi tanto na un coleccion di obhetonan di estudio como na e metodo cu ta uza pa studia esaki.Dundes, Alan, "Editor's Introduction" to The Theory of Oral Composition, John Miles Foley. Bloomington, IUP, 1988, pp. ix-xii

Category:Kultura